
(Apstiprināšana)
Eiropas Parlaments,
–	ņemot vērā Komisijas 2025. gada 19. februāra priekšlikumu iecelt Miguel Carcaño Saenz Cenzano par Vienotās noregulējuma valdes priekšsēdētāja vietnieku (C10‑0032/2025),
–	ņemot vērā 56. panta 6. punktu Eiropas Parlamenta un Padomes 2014. gada 15. jūlija Regulā (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010[footnoteRef:1], [1:  	OV L 225, 30.7.2014., 1. lpp., ELI: http://data.europa.eu/eli/reg/2014/806/oj.] 

–	ņemot vērā 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā[footnoteRef:2], [2:  	Pieņemtie teksti, P8_TA(2019)0211.] 

–	ņemot vērā 2020. gada 16. janvāra rezolūciju par ekonomiskās un monetārās savienības institūcijām un struktūrām: iespējamā interešu konflikta novēršana pēc nodarbinātības publiskajā sektorā[footnoteRef:3], [3:  	Pieņemtie teksti, P9_TA(2020)0017.] 

–	ņemot vērā Reglamenta 135. pantu,
–	ņemot vērā Ekonomikas un monetārās komitejas ziņojumu (A10-0026/2025),
A.	tā kā Regulas (ES) Nr. 806/2014 56. panta 4. punkts paredz, ka minētās regulas 56. panta 3. punktā minēto Vienotās noregulējuma valdes priekšsēdētāja vietnieku ieceļ, pamatojoties uz nopelniem, prasmēm, zināšanām banku darbības un finanšu jautājumos un pieredzi finanšu uzraudzības, regulēšanas un banku noregulējuma jomā;
B.	tā kā Parlaments ir apņēmies nodrošināt dzimumu līdzsvaru vadošos amatos banku darbības un finanšu pakalpojumu jomā; tā kā visām Savienības un valstu iestādēm un struktūrām būtu jāveic konkrēti pasākumi, kuru rezultātā nodrošina dzimumu līdzsvaru;
C.	tā kā Komisija saskaņā ar Regulas (ES) Nr. 806/2014 56. panta 6. punktu 2025. gada 15. janvārī pieņēma Vienotās noregulējuma valdes priekšsēdētāja vietnieka amata kandidātu sarakstu;
D.	tā kā saskaņā ar Regulas (ES) Nr. 806/2014 56. panta 6. punktu Komisija minēto sarakstu iesniedza Parlamentam;
E.	tā kā Komisija 2025. gada 19. februārī pieņēma priekšlikumu iecelt Miguel Carcaño Saenz Cenzano par Vienotās noregulējuma valdes priekšsēdētāja vietnieku un iesniedza šo priekšlikumu Parlamentam;
F.	tā kā Parlamenta Ekonomikas un monetārā komiteja pēc tam izvērtēja ierosinātā kandidāta atbilstību Vienotās noregulējuma valdes priekšsēdētāja vietnieka amatam, it īpaši ņemot vērā Regulas (ES) Nr. 806/2014 56. panta 4. punktā noteiktās prasības;
G.	tā kā Ekonomikas un monetārā komiteja 2025. gada 3. martā rīkoja Miguel Carcaño Saenz Cenzano uzklausīšanu, kurā viņš vispirms sniedza ievadpaziņojumu un pēc tam atbildēja uz komitejas locekļu jautājumiem,
1.	apstiprina Miguel Carcaño Saenz Cenzano iecelšanu par Vienotās noregulējuma valdes priekšsēdētāja vietnieku uz pieciem gadiem;
2.	uzdod priekšsēdētājai šo lēmumu nosūtīt Eiropadomei, Padomei, Komisijai un dalībvalstu valdībām.

